
PARLAMENTUL ROMÂNIEI

	      Comisia pentru agricultură, silvicultură, 

  industrie alimentară şi servicii  specifice
	                                                                               Data,  19.02.2003

                                                                               Nr.24/50


 R A P O R T 
asupra proiectului de Lege pentru aprobarea Ordonanţei Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de către Regia Naţională a Pădurilor


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege pentru aprobarea Ordonanţei Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de către Regia Naţională a Pădurilor, transmis cu adresa nr.10 din 3 februarie 2003.


La întocmirea raportului, Comisia a avut în vedere avizul Consiliului Legislativ şi  avizul Comisiei pentru buget, finanţe şi bănci. 


Proiectul de ordonanţă de urgenţă are ca obiect de reglementare  descentralizarea activităţii de concesionare a terenurilor forestiere proprietate publică a statului, aferente activelor vândute de Regia Naţională a Pădurilor.   

Proiectul de Lege pentru aprobarea Ordonanţei Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de către Regia Naţională a Pădurilor face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Petre Daea - secretar de stat în Ministerul Agriculturii, Alimentaţiei şi Pădurilor şi Viorel Marinescu  – director general în cadrul Ministerului Agriculturii, Alimentaţiei şi Pădurilor.  

La lucrările comisiei au fost prezenţi 29 de deputaţi din totalul de 32 deputaţi, membri ai comisiei.

Raportul comisiei a fost adoptat în unanimitate, în şedinţa din 19.02.2003.

În urma dezbaterii, Comisia propune admiterea cu modificarea şi completarea proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0

	2
	3

	1. 
	Titlul legii - 

    Lege pentru aprobarea Ordonanţei Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de Regia Naţională a Pădurilor. 


	Nemodificat 
	

	2. 
	Articol unic. -  Se aprobă Ordonanţa  Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de Regia Naţională a Pădurilor, adoptată în temeiul art.1 pct.II poz.13 din Legea 680/2002 privind abilitarea Guvernului de a emite ordonanţe. 


	Articol unic. -  Se aprobă Ordonanţa  Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de Regia Naţională a Pădurilor, publicată în Monitorul Oficial al României, Partea I, nr.28 din 20 ianuarie 2003, cu următoarea modificare şi completare:  
	Ca urmare a modificării şi completării în textul legii.

	3. 
	Titlul ordonanţei -    

    Ordonanţa  Guvernului nr.2/2003 privind abilitarea inspectoratelor teritoriale de regim silvic şi cinegetic pentru concesionarea, în numele statului, a terenurilor forestiere proprietate publică a statului, aferente activelor vândute de Regia Naţională a Pădurilor
	Titlul ordonanţei se modifică şi va avea următorul cuprins:

  „Ordonanţa  Guvernului nr.2/2003 privind abilitarea autorităţii publice centrale care răspunde de silvicultură pentru concesionarea, în numele statului, a terenurilor forestiere proprietate publică a statului, aferente activelor vândute de Regia Naţională a Pădurilor”.

Deputat Mihai Nicolescu - PSD
	Ca urmare a modificării şi completării în textul legii.

	4. 
	Art.1. Inspectoratelor teritoriale de regim silvic şi cinegetic din subordinea Ministerului Agriculturii, Alimentaţiei şi Pădurilor  li se atribuie calitatea de concedent, în numele statului, pentru terenurile forestiere proprietate publică a statului, aferente activelor vândute de Regia Naţională a Pădurilor, în vederea încheierii contractelor de concesiune.
	Art.1 devine alin.(1) al art.1 şi va avea   următorul cuprins:

   „Art.1. – (1) Autorităţii publice centrale care răspunde de silvicultură i se atribuie calitatea de concedent, în numele statului, pentru terenurile forestiere proprietate publică a statului, strict aferente activelor vândute conform contractelor de vânzare-cumpărare, de Regia Naţională a Pădurilor, în vederea încheierii contractelor de concesiune.”

Deputat Marian Ianculescu - PSD
	Pentru a nu modifica legea ori de câte ori se schimbă denumirea concedentului. 

Pentru utilizarea de către concesionar a terenurilor, în limitele cerute de desfăşurarea normală a activităţii potrivit obiectului său de activitate. 

	5. 
	
	   După alin.(1) se introduce un alineat nou, alin.(2), cu următorul cuprins:

      „(2)  Orice investiţie pe terenurile forestiere concesionate potrivit prevederilor prezentei ordonanţe se execută numai cu aprobarea concedentului.”

Deputat Marian Ianculescu – PSD
	Pentru a evita exercitarea abuzivă a acestui drept de către concesionar.

	6. 
	Art.2. – Prin derogare de la Legea nr.219/1998 privind regimul concesiunilor, procedura de concesionare este cea reglementată de art.321 alin.(3) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, şi de normele metodologice aprobate prin Hotărârea Guvernului nr.577/2002.
	Nemodificat.
	

	7. 
	Art.3. – Redevenţa obţinută prin concesionare se face venit la bugetul de stat.
	Nemodificat.

